**Vino, Asinor, cu mine pe Tanis!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vino, Asinor, cu mine pe Tanis!

Hai de-aici iubito, din lumea lor măruntă

lumea lor preaplină de faimă și succes,

că-aici sunt uși închise, noi nu avem acces,

hai în lumea noastră, ce încă se frământă!

Să nu mai deranjăm a lumii lor valori,

lumea lor sclipește frumos pe ambalaj,

hai în lumea noastră, că noi n-avem bagaj,

pomii-acestei lumi sunt pomi neroditori!

În lumea lor iubito, avem doar uși închise,

de s-or deschide totuși, de-acum e prea târziu,

că lumea lor iubito, miroase a pustiu,

iar pe noi ne-așteaptă, poemele nescrise!

Hai în lumea noastră, de noi văzută-n vis,

lumea-aceea-n care planeta ne vorbește,

în care bolta nopții albastre, strălucește,

vino, Asinor, cu mine pe Tanis!